Dins el taller d’escriptura, anomenat “Gent verbívora”, realitzat a 4t, us presentem la primera història escrita amb tot el grup-classe. L’alumnat hi va participar amb entusiasme i esperaven amb il·lusió la sessió següent per a veure com continuaria la història.

Aquest és el conte baulat que totes i tots junts hem escrit a la classe.

En temps remots, a les cingleres de Cal Teixidó hi vivia un home de les cavernes. Se n’anava cada dia a caçar. Raça valenta, la seva. A vegades resseguia els caus, les esquerdes, les ribes d’un rierol, les fondalades de la vall per matar el cuc de la gana. Anava com un boig cercant una bestiola.

Al’obaga va sentir un soroll rar. Rarament s’espantava, però aquell dia estava fet un canguelis. Silenciosament es va apropar a l’indret i es va trobar que el miraven uns ulls blaus. Suava, amb la pell freda, però aquells ulls el captivaven. N’havia observat tants, però d’aquell color mai! I amb el cor encongit s’acostava a l’ésser amb molta precaució. Oi que no em farà mal?- pensava. Avançava pas a pas quan de sobte els ulls blaus es plantaren davant seu. Ho estava desitjant des de feia mesos. Sospitava que ell no era l’únic. Cinc dits de la mà, van encaixar i en aquell instant va prendre consciència que s’assemblaven.

Navegant pel pensament d’un futur incert es van allunyar.
